CELEX: 62015CN0567
Language: el
Date: 2015-11-02 00:00:00
Title: Υπόθεση C-567/15: Αίτηση προδικαστικής αποφάσεως την οποία υπέβαλε το Vilniaus apygardos teismas (Λιθουανία) στις 2 Νοεμβρίου 2015 — UAB LitSpecMet κατά UAB Vilniaus lokomotyvų remonto depas

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/12
            
         Αίτηση προδικαστικής αποφάσεως την οποία υπέβαλε το Vilniaus apygardos teismas (Λιθουανία) στις 2 Νοεμβρίου 2015 — UAB LitSpecMet κατά UAB Vilniaus lokomotyvų remonto depas
   (Υπόθεση C-567/15)
   (2016/C 027/15)
   Γλώσσα διαδικασίας: η λιθουανική
   
      Αιτούν δικαστήριο
   
   Vilniaus apygardos teismas
   
      Διάδικοι στην υπόθεση της κύριας δίκης
   
   
      Αιτούσα: UAB LitSpecMet
   
      Καθής: UAB Vilniaus lokomotyvų remonto depas
   
      Παρεμβαίνουσα: UAB Plienmetas
   
      Προδικαστικά ερωτήματα
   
   Πρέπει το άρθρο 1, παράγραφος 9, της οδηγίας 2004/18/ΕΚ (1) να ερμηνευθεί υπό την έννοια ότι μία εταιρεία η οποία:
   
               —
            
            
               έχει συσταθεί από αναθέτουσα αρχή δραστηριοποιούμενη στον τομέα των σιδηροδρομικών μεταφορών, ήτοι στη διαχείριση της δημόσιας σιδηροδρομικής υποδομής και στη μεταφορά επιβατών και εμπορευμάτων·
            
         
               —
            
            
               ασκεί ανεξάρτητη επιχειρηματική δραστηριότητα, καθορίζει την επιχειρηματική της στρατηγική, λαμβάνει αποφάσεις ως προς τους όρους δραστηριότητας της εταιρείας (αγορά προϊόντων, κατηγορίες πελατών, κ.λπ.), συμμετέχει σε μια ανταγωνιστική αγορά σε ολόκληρη την Ευρωπαϊκή Ένωση και εκτός της αγοράς της Ένωσης παρέχοντας υπηρεσίες κατασκευής και επισκευής τροχαίου υλικού και συμμετέχει σε δημόσιους διαγωνισμούς οι οποίοι συνδέονται με την εν λόγω δραστηριότητα επιδιώκοντας να εξασφαλίσει παραγγελίες από τρίτους (και όχι τη μητρική εταιρεία)·
            
         
               —
            
            
               παρέχει υπηρεσίες επισκευής τροχαίου υλικού στην ιδρυτική της εταιρεία δυνάμει απευθείας αναθέσεων (συναλλαγές in house) και η αξία αυτών των υπηρεσιών ανέρχεται σε ποσοστό 90 % της συνολικής της δραστηριότητας·
            
         
               —
            
            
               και οι υπηρεσίες τις οποίες παρέχει στη μητρική της εταιρεία έχουν ως στόχο τη διασφάλιση της δραστηριότητας μεταφοράς επιβατών και φορτίων που ασκεί η μητρική αυτή εταιρεία·
               δεν μπορεί να θεωρηθεί αναθέτουσα αρχή;
            
         Αν το Δικαστήριο της Ευρωπαϊκής Ένωσης αποφανθεί ότι, υπό τις ανωτέρω περιστάσεις, η εν λόγω εταιρεία μπορεί να χαρακτηριστεί ως αναθέτουσα αρχή, έχει το άρθρο 1, παράγραφος 9, της οδηγίας 2004/18/ΕΚ την έννοια ότι η εταιρεία αυτή χάνει την ιδιότητα της αναθέτουσας αρχής αν η αξία των υπηρεσιών επισκευής τροχαίου υλικού που παρέχει δυνάμει απευθείας αναθέσεων στην αναθέτουσα αρχή, από την οποία έχει συσταθεί, μειωθεί και ισοδυναμεί με ποσοστό μικρότερο από το 90 % ή, εν πάση περιπτώσει, όχι με τον κύριο όγκο του κύκλου εργασιών από τη δραστηριότητά της;
   
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (EE L 134, σ. 114).